ლუკა ლაცაბიძე

ლუკა ლაცაბიძე (დ. 18 მარტი, 2004) — ქართული პროფესიონალი ფეხბურთელი, თბილისის „დინამოს“ მცველი, იჯარით დონეცკის „შახტარიდან“.

ლაცაბიძე ეროვნული ლიგის გამარჯვებულია დინამო თბილისის შემადგენლობაში.

 კარიერა 
 კლუბური კარიერა 
ლაცაბიძე ფეხბურთის თამაშს ხაშურში, ადგილობრივ ივერიაში 7 წლის ასაკში იწყებს. 2 წელიწადში ის დინამო თბილისის აკადემიაში გადადის, სადაც მთელ ახალგაზრდულ კარიერას ატარებს.

ის დინამო თბილისის 2 რიგებში ასპარეზობდა მეორე და მესამე დივიზიონებში. დებიუტი მთავარი გუნდის რიგებში ჰქონდა 2022 წლის 7 აგვისტოს, საქართველოს თასის მატჩში სამტრედიას წინააღმდეგ. ის იმ შემადგენლობის წევრი იყო, რომელმაც 2022 წელს ეროვნული ლიგა მოიგო.

ამავე სეზონის ბოლოს, ლაცაბიძემ ფართო აღიარება მოიპოვა. ის საქართველოს ფეხბურთის ფედერაციის მიერ 19-წლამდელთა წლის საუკეთესო მოთამაშედ დასახელდა და ალექსანდრე ჩივაძის ოქროს ჯილდო გადაეცა.

2024 წლის 4 თებერვალს, უკრაინის პრემიერლიგის ჩემპიონმა დონეცკის შახტარმა ლაცაბიძე კონტრაქტით დაიმატა, რომელიც 2028 წლის ბოლომდეა ძალაში. მან ვერ ჩაატარა ოფიციალური მატჩები და ზაფხულის სატრანსფერო ფანჯარაში იჯარით შეუერთდა ჩორნომორეც ოდესას.

 საერთაშორისო კარიერა 
ლაცაბიძემ დებიუტი 19-წლამდელთა საფეხბურთო ნაკრებში 2022 წლის 29 მარტს 2023 წლის ევროპის  UEFA-ს ჩემპიონატის საკვალიფიკაციო მატჩში ხორვატიის წინააღმდეგ ჩაატარა.

2024 წლის 15 ნოემბერს მან სრული მატჩი ჩაატარა 21-წლამდელთა ნაკრებში, კვლავაც ხორვატიის წინააღმდეგ UEFA-ს ჩემპიონატის პლეი-ოფში.

სქოლიო

კატეგორია:დაბადებული 2004
კატეგორია:დაბადებული 18 მარტი
კატეგორია:ცოცხალი ადამიანები
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:დონეცკის შახტარის ფეხბურთელები
კატეგორია:ოდესის ჩორნომორეცის ფეხბურთელები
კატეგორია:უკრაინის საფეხბურთო პრემიერლიგის ფეხბურთელები
კატეგორია:ხაშურში დაბადებულები